1930.جو ایلین سونلارینا دوغرو خوتن‌ده محمد امین بوغرا اؤندرلیگینده میلّی اینقیلاب تشکیلاتی قورولدو. تشکیلاتین آماجی، عوضو ییغماق، پول و سیلاح تداروک گؤرمک ایدی. قیسا بیر مودّت ایچینده اوتوزو آشان عوضوه و اللی‌یه قدر کؤهنه توفنگه صاحیب اولدولار. 1931-جی ایلین بیرینجی آییندا ثابت داملا عبد الباقی هیندیستان، تورکیه و حیجاز گزینتیسیندن چوخ اؤنملی بیلگی و تجروبه‌لرله دؤنموشدو. اؤزو ده آدی چکیلن گیزلی تشکیلاتا قاتیلدی.